CELEX: 32014R1092
Language: da
Date: 2014-10-16 00:00:00
Title: Kommissionens forordning (EU) nr. 1092/2014 af 16. oktober 2014 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelse af sødestoffer i visse smørbare frugt- eller grøntsagsprodukter  EØS-relevant tekst

17.10.2014   
            
            
               DA
            
            
               Den Europæiske Unions Tidende
            
            
               L 299/19
            
         KOMMISSIONENS FORORDNING (EU) Nr. 1092/2014
   af 16. oktober 2014
   om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelse af sødestoffer i visse smørbare frugt- eller grøntsagsprodukter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               EU-listen over fødevaretilsætningsstoffer kan opdateres i overensstemmelse med den fælles procedure, jf. artikel 3, stk. 1, i Europa-Parlamentets og Rådets forordning (EF) nr. 1331/2008 (2), enten på Kommissionens initiativ eller som følge af en ansøgning.
            
         
               (3)
            
            
               Den 24. april 2014 blev der indgivet en ansøgning om tilladelse til at anvende sødestoffer i alle produkter tilhørende fødevareunderkategori 04.2.5.3, »Andre lignende smørbare frugt- eller grøntsagsprodukter«, i bilag II til forordning (EF) nr. 1333/2008. Denne kategori omfatter smørbare frugt- eller grøntsagsprodukter, der ligner syltetøj, gelé og marmelade, jf. definitionerne i Rådets direktiv 2001/113/EF (3). Medlemsstaterne fik efterfølgende adgang til ansøgningen i overensstemmelse med artikel 4 i forordning (EF) nr. 1331/2008.
            
         
               (4)
            
            
               I Rådets direktiv 2001/113/EF beskrives og defineres syltetøj, gelé og marmelade. Smørbare frugt- eller grøntsagsprodukter, der ligner syltetøj, gelé og marmelade, som tilhører fødevareunderkategori 04.2.5.3, kan indeholde andre ingredienser end dem, der er opført i bilag II til direktiv 2001/113/EF (f.eks. vitaminer, mineraler og aromaer).
            
         
               (5)
            
            
               Ved bilag II til forordning (EF) nr. 1333/2008 tillades anvendelsen af sødestofferne aspartam (E 951), neotam (E 961) og aspartam-acesulfamsalt (E 962) i energireduceret syltetøj, gelé og marmelade, såvel som i andre lignende smørbare frugtprodukter som smørepålæg på basis af tørrede frugter, der er energireduceret eller uden tilsat sukker.
            
         
               (6)
            
            
               En udvidelse af anvendelsen af disse sødestoffer til alle andre energireducerede lignende smørbare frugt- eller grøntsagsprodukter vil gøre det muligt at anvende dem på samme måde som i energireduceret syltetøj, gelé og marmelade.
            
         
               (7)
            
            
               Eftersom smørbare frugt- eller grøntsagsprodukter anvendes som et alternativ til syltetøj, gelé og marmelade, vil anvendelse af sødestoffer i disse smørbare produkter ikke føre til en yderligere eksponering af forbrugeren og vil derfor ikke udgøre et sikkerhedsproblem.
            
         
               (8)
            
            
               I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra Den Europæiske Fødevaresikkerhedsautoritet, inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed. Eftersom udvidelsen af anvendelsen af aspartam (E 951), neotam (E 961) og aspartam-acesulfamsalt (E 962) til alle andre energireducerede lignende smørbare frugt- eller grøntsagsprodukter er ensbetydende med en opdatering af nævnte liste, som ikke kan få virkninger for menneskers sundhed, er det ikke nødvendigt at anmode om en udtalelse fra Den Europæiske Fødevaresikkerhedsautoritet.
            
         
               (9)
            
            
               Bilag II til forordning (EF) nr. 1333/2008 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. oktober 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
   
      (3)  Rådets direktiv 2001/113/EF af 20. december 2001 om marmelade og frugtgelé samt kastanjecreme bestemt til konsum (EFT L 10 af 12.1.2002, s. 67).
   
      BILAG
      I del E i bilag II til forordning (EF) nr. 1333/2008 affattes rækkerne under fødevareunderkategori 04.2.5.3, »Andre lignende smørbare frugt- eller grøntsagsprodukter«, vedrørende E 951, E 961 og E 962 således:
      
         
                      
                  
                  
                     »E 951
                  
                  
                     Aspartam
                  
                  
                     1 000
                  
                  
                      
                  
                  
                     Kun til smørbare frugt- eller grøntsagsprodukter, der er energireducerede, og smørepålæg på basis af tørrede frugter, der er energireduceret eller uden tilsat sukker
                  
               
                      
                  
                  
                     E 961
                  
                  
                     Neotam
                  
                  
                     32
                  
                  
                      
                  
                  
                     Kun til smørbare frugt- eller grøntsagsprodukter, der er energireducerede, og smørepålæg på basis af tørrede frugter, der er energireduceret eller uden tilsat sukker
                  
               
                      
                  
                  
                     E 962
                  
                  
                     Aspartam-acesulfamsalt
                  
                  
                     1 000
                  
                  
                     (11)b (49) (50)
                  
                  
                     Kun til smørbare frugt- eller grøntsagsprodukter, energireducerede, og smørepålæg på basis af tørrede frugter, energireduceret eller uden tilsat sukker«